ခဘုတိုတောင်

ခဘုတိုတောင် (甲山, Kabuto-yama) သည် ဂျပန်နိုင်ငံ၊ ဟယောဂေါ့ခရိုင်၊ နိရှိနိုမိယမြို့တွင် ရှိသည့် တောင်ဖြစ်သည်။ ဤတောင်သည် ရော့ခိုးတောင်တန်း၏ အရှေ့ဘက်ဆုံးတွင် ရှိသည်။ အမြင့် ၃၀၉.၂ မီတာရှိသည်။

အကြောင်းအရာ
ခဘုတိုတောင်သည် ခန်ဆိုင်းမြို့ပြဒေသတွင် ထင်ရှားသည့် ပျော်ပွဲစားထွက်ရာနေရာတစ်ခု ဖြစ်သည်။ ဤတောင်သည် မီးတောင်သေမှ ကျန်ရှိနေသည့် တောင်ငယ်တစ်ခု ဖြစ်သည်။ မီးတောင်သည် ၁၂,၀၀၀,၀၀၀ နှစ်အကြာက ပေါက်ကွဲခဲ့သည်ဟု ခန့်မှန်းကြသည်။ တောင်သည် "ခဘုတိုယမတောပန်းခြံ" တွင် တည်ရှိသည်။

သမိုင်းကြောင်း
တောင်သည် ခမောက်ကဲ့သို့ သဏ္ဌာန်ရှိသည်။ ခမောက်ကို ဂျပန်ဘာသာစကားဖြင့် "ခဘုတို" ဟု ခေါ်သည်။ တောင်သည် ပတ်ဝန်းကျင်ရှိသူများအတွက် ဝတ်ပြုဆုတောင်းရာနေရာဖြစ်ခဲ့ပြီး ရှည်ကြာသည့်သမိုင်းကြောင်းရှိခဲ့ပြီ ဖြစ်သည်။ ခန်းနိုဂျိဟု ခေါ်သည့် ကျောင်းတော်သည် တောင်လယ်တွင်ရှိပြီး တောင်ရှိ ဝတ်ပြုဆုတောင်းရာနေရာတစ်ခု ဖြစ်သည်။ ဂျပန်တို့၏ ဒဏ္ဍာရီတွင် ဤတောင်တွင်  ဧကရီဘုရင်မ ဂျင်းဂူးသည် ကိုရီးယားကျွန်းဆွယ်၊ Silla ဘုရင့်တိုင်းပြည်ကို လက်အောက်သို့ သိမ်းသွင်းယူရန် သွားသည့်အချိန်တွင် သူမ၏ ခမောက်ကို ဤတောင်ကို မြှုပ်နှံခဲ့သည်ဟု ဆိုကြသည်။ ထို့အတွက်ကြောင့် ဤတောင်ကို "ခဘုတိုယမ" (ခမောက်တောင်) ဟု ခေါ်ဆိုခဲ့ကြသည်။

သွားလာရေး
 Nigawa Station of Hankyū Imazu Line
 Kōyōen Station of Hankyū Kōyō Line

ရုပ်ပုံများ

ကိုးကား

 Nishinomiya Tourist Bureau
 Kabutoyama Forest Park
 Official Home Page of the Geographical Survey Institute in Japan 

ကဏ္ဍ:ဂျပန်နိုင်ငံရှိ တောင်များ